Boriss Davidovičs

Boriss Davidovičs (, miris pēc 1186. gada) bija Polockas kņazs no Polockas Rurikoviču dinastijas, kas valdīja no 1180. līdz 1184. vai 1186. gadam. Viņa valdīšanas laikā Polocka atradās Smoļenskas kņazu pakļautībā.

 Izcelsme 
Kņaza Borisa izcelsme nav precīzi noskaidrota. Pēc viena uzskata viņa tēvs bija Vitebskas kņazs (1165—1167), vēlāk Smoļenskas kņazs (1180—1197) Dāvids Rostislavičs, kas pakļāva Polocku un par tās kņazu sava agrākā sabiedrotā kņaza Vseslava vietā iecēla savu dēlu Mstislavu-Borisu. Tādā gadījumā viņš ir identisks vēlākajam Novgorodas kņazam (1184—1187) Mstislavam-Borisam Davidovičam.Татищев В. Н. История Российская. — М.: Наука, 1964. — Т. 3. — 360 с.

Pēc cita uzskata viņa tēvs bijis Vitebskas kņaza Svjatoslava Vseslaviča dēls Dāvids. Tiek arī minēts, ka viņš bijis Bihoveca hronikā pieminētā lietuviešu kņaza Ginvila dēls Boriss vai arī vēlākais Druckas kņazs Boriss.Войтович Леонтій. Рюриковичі. Ізяславичі полоцькі // Князівські династії Східної Європи (кінець IX — початок XVI ст.): склад, суспільна і політична роль. Історико-генеалогічне дослідження.. — Львів: Інститут українознавства ім. І.Крип’якевича, 2000. — 649 с.

 Dzīvesstāsts 
Vienīga rakstiskā liecība par Polockas kņaza Borisa valdīšanu ir Polockas hronikā ietvertais stāsts par Pomerānijas kņaza Kazimira (valdīja pēc 1155.)Rymar E., Rodowód książąt pomorskich. Szczecin, 2005. meitu Svetohnu,Татищев В. Н. История Российская. — М.: Наука, 1964. — Т. 3. — 360 с. ko izprecināja Polockas kņazam Borisam. 

Teiksmā par Svetohnu minēts, ka kņazam Borisam bija divi dēli Vasiļko un Vjačko no viņa iepriekšējās laulības. Pēc precībām ar Svetohnu Boriss viņiem piešķīra dalienas kņazistes pie Daugavas (Jersiku un Koknesi). Svetohna vēlējās palielināt savu ietekmi Polockā un apmeloja savus pretiniekus, kas savukārt palīgā aicināja Vasiļko. Viņš sava tēva priekšā atmaskoja Svetohnas nodomus. Sajukumu rada šo notikumu datējums ar 1217. gadu.

 Polockas valdnieku ciltskoks 

 Skatīt arī 
 Polockas kņazi
 Polockas Rurikoviči

 Atsauces 

 Ārējās saites 
 Ипатьевская летопись
 Все монархии мира
 Л.Войтович КНЯЗІВСЬКІ ДИНАСТІЇ CXIДНОЇ ЄВРОПИ

Kategorija:Rurika dinastija
Kategorija:Baltkrievijas vēsture